Qayrat Umbetov

Qayrat Jarilqasin oʻgʻli Umbetov (, 1977-yil 10-sentyabr, Chirchiq, Toshkent viloyati, OʻzSSR) – qozoq harbiy xizmatchisi, general-mayor, Qozogʻiston Xalq Qahramoni (2016), Qozogʻiston Respublikasi Milliy gvardiyasi  „Оңтүстік“  mintaqaviy qoʻmondonligi shtab boshligʻi

 Tarjimai holi 
1977-yil 10-sentabrda Oʻzbekiston SSR Toshkent viloyati Chirchiq shahrida tugʻilgan.

1994-yilda Chirchiq oliy tank komandir-muhandislik bilim yurti qoʻmondonlik-taktika fakulteti birinchi kursiga oʻqishga kirdi.

1998-yilda oʻqishni tamomlagan Qayrat Umbetov „leytenant“ harbiy unvoni bilan ofitser sifatida xizmat qila boshladi.

2001-yil 14-dekabrda Qozogʻiston Respublikasi Prezidentining farmoni bilan u Qozogʻiston Respublikasi fuqaroligini oldi.

2002-yil 3-maydan Qozogʻiston Respublikasi Milliy gvardiyasi ofitseri sifatida xizmat qilgan.

2022-yil 31-maydan Milliy gvardiya Bosh qoʻmondoni oʻrinbosari etib tayinlangan.

Qozogʻiston Prezidenti Qosim-Jomart Toʻqayevning 2023-yil 5-maydagi farmoni bilan unga general-mayor harbiy unvoni berilgan.

 Qaragʻandadagi hodisa 
2016-yil 7-aprel kuni Qaragʻanda viloyatining Qarabas qishlogʻidagi 6505-harbiy qism alohida o'qchi rotasi harbiy oʻquv mashgʻulot maydonida harbiy qism shtab boshligʻi, polkovnik Qayrat Umbetov muddatli harbiy xizmatchilar bilan granata uloqtirish mashqlari paytida oʻz hayotini xavf ostiga qoʻyib, yosh askar Abzal Sultankulovni tanasi bilan yopib olgan va uni oʻlimdan qutqargan. Jabrlanganlar zudlik bilan Abay shahridagi shifoxonaga yetkazilgan. Ikkalasi ham granata parchasidan jarohatlangan – askar oyogʻidan, Umbetov esa yelka va oyogʻidan jarohat olgan. Maʼlum boʻlishicha, askar jangovar mashqlarni bajarayotib, RGD-5 granatasini yetarlicha kuch bilan uloqtirolmagan. Harbiy burchni bajarishda ko‘rsatgan jasorati va fidoyiligi uchun Qozog‘iston Respublikasi Milliy gvardiyasi Bosh qo‘mondoni polkovnik Qayrat Umbetovni davlat mukofotiga ko‘rsatishga qaror qilgan. 

 Olgan mukofotlari 
 Qozogʻiston Xalq Qahramoni unvoni hamda „Oltin Yulduz“ oliy nishoni va „Otan“ () ordeniQozogʻiston Respublikasi Prezidentining 2016-yil 3-maydagi 244-sonli qarori;
 „Qozogʻiston Respublikasi Qurolli Kuchlarining 10 yilligi“ yubiley medali;
 „Qozogʻiston Respublikasi Qurolli Kuchlarining 20 yilligi“ yubiley medali;
 2 va 3-darajali „Buyuk xizmatlari uchun“ medallari

 Manbalar 

Turkum:Kishilar
Turkum:Chirchiqda tugʻilganlar
Turkum:Qozogʻiston qahramonlari
Turkum:Otan ordeni sohiblari
Turkum:Qozog‘iston harbiylari
Turkum:„Qozog‘iston Respublikasi Qurolli Kuchlarining 10 yilligi“ medali sohiblari
Turkum:„Qozog‘iston Respublikasi Qurolli Kuchlarining 20 yilligi“ medali sohiblari